钦定古今图书集成/明伦汇编/氏族典/第215卷 > 何廷仁
## 钦定古今图书集成/明伦汇编/氏族典/第215卷 > 何廷仁

按《明外史王守仁传》：“何廷仁，初名秦，以字行，改字性
之，雩都人。廷仁和厚，与人接诚意盎溢。初慕陈献章，
后闻王守仁之学于黄弘纲。守仁征桶冈，诣军门谒，
遂师事焉。嘉靖元年，举于乡，除新会知县，政尚简易，
士民爱之。迁南京工部主事，分司仪真，榷芜湖税，不
私一钱，满考即致仕。学者称廷仁善山先生。”